Diari Oficial de la Generalitat Valenciana


Sumari del DOGV 6311, del 15-07-2010 (2010/8031)

RESOLUCIÓ de 7 de juliol de 2010, de la consellera de Justícia i Administracions Públiques, per la qual es concedeixen ajudes per a l'adquisició d'equipaments i tecnologia de la informació i la comunicació específics, per a l'accés a la Societat de la Informació de persones amb discapacitat, afavorint la seua inclusió digital, dins del marc del planejament estratègic AVANTIC, per a l'exercici 2010.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6311

Data del DOGV
:   15-07-2010

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2010/8031


Data del document
:   07-07-2010

Organisme emissor
:   Conselleria de Justícia i Administracions Públiques

Tipus de document
:   Resolució

Correcció d'errades

Anàlisi jurídica

 Descriptors 

:   * mitjans per a discapacitats
    * suport econòmic
    * nova tecnologia
    * ajuda pública
    * tecnologia de la informació
    * ajuda als discapacitats

RESOLUCIÓ de 7 de juliol de 2010, de la consellera de Justícia i Administracions Públiques, per la qual es concedeixen ajudes per a l'adquisició d'equipaments i tecnologia de la informació i la comunicació específics, per a l'accés a la Societat de la Informació de persones amb discapacitat, afavorint la seua inclusió digital, dins del marc del planejament estratègic AVANTIC, per a l'exercici 2010. [2010/8031]  
Per Orde 3/ 2010, de 6 abril, de la Conselleria de Justícia i Administracions Públiques, es van regular i convocar ajudes per a l'adquisició d'equipaments i tecnologia de la informació i la comunicació específics per a l'accés a la Societat de la Informació de persones amb discapacitat, afavorint la seua inclusió digital, dins del marc del planejament estratègic Avantic, per a aquest exercici 2010 (DOCV núm. 6848, de 19 d'abril de 2010).  
En virtut del que disposa la referida Orde, les sol·licituds d'ajudes es resoldran en el termini màxim de tres mesos, comptadors des del dia de la seua entrada en l'òrgan competent per a la seua tramitació que, d'acord amb el Decret 206/2009, de 13 de novembre, del Consell, pel qual s'aprova el Reglament Orgànic i Funcional de la Conselleria de Justícia i Administracions Públiques (DOCV núm. 6146, de 17 de novembre de 2009), es correspon amb aquest departament autonòmic.   
Segons el que disposa l'apartat 6 de l'article 15, de l'Orde 3/2010, de 6 d'abril, les resolucions dictades a la seua empara seran objecte de publicació en aquest diari oficial.  
En conseqüència, en compliment de l'article 18 de la Llei 38/2003, 17 de novembre, General de Subvencions, i de l'esmentat article 15, de l'Orde 3/2010, de 6 d'abril, i de conformitat amb la proposta formulada per la Comissió Avaluadora, amb data 1 de juliol de 2010, els criteris de valoració i adjudicació establits en l'article 14 de l'esmentada Orde, resolc:  
Primer  
Concedir a les persones físiques relacionades en l'annex I, en les quanties fixades en el mateix, les ajudes per a l'adquisició d'equipaments i tecnologia de la informació i la comunicació específics per a l'accés a la Societat de la Informació de persones amb discapacitat, afavorint la seua inclusió digital, dins del marc del planejament estratègic d'Avantic, per haver aconseguit una puntuació superior a la de tall, situada en els 8,7 punts, després de l'aplicació dels criteris i del barem previstos en l'Orde 3/2010, de 6 abril.   
Segon  
D'acord amb l'apartat 6 de l'article 15, de l'Orde 3/2010, de 6 d'abril, relacionar les persones físiques que figuren en l'annex II amb la puntuació obtinguda, que complint amb tots els requisits exigits, han estat desestimades per sobrepassar-se la quantia màxima del crèdit fixat en la convocatòria.  
Tercer  
Denegar les ajudes sol·licitades a les persones físiques, que figuren en l'annex III, pels motius expressats en aquest.   
Quart  
Les presents ajudes s'adjudiquen amb càrrec als Pressupostos de la Generalitat per a l'exercici 2010, aplicació econòmica 08.65.04.881.59.2, línia de subvenció T7081000, denominació Accessibilitat a la Societat de la Informació-Persones Físiques.  
Cinqué  
Les persones físiques beneficiàries de les ajudes estan obligades al compliment del que estableix l'article 18, de l'Orde 3/ 2010, de 6 abril de la Conselleria de Justícia i Administracions Públiques, així com de la resta d'obligacions a què els subjecte la normativa aplicable.  
Sisé  
Les persones físiques beneficiàries hauran de justificar, igualment, les ajudes en els termes que preveu els articles 19 i 20, així com en la resta de la normativa que s'aplique. El termini de justificació previst en l'apartat f) de l'article 18, en relació amb el 21 de l'Orde 3/ 2010, de 6 abril, finalitzarà el dia 30 de juliol de 2010.   
Seté   
Les persones físiques, beneficiàries de les ajudes, presentaran la documentació exigida per a la seua justificació preferentment a la seu de la Direcció General de Modernització de la Conselleria de Justícia i Administracions Públiques, sítia al carrer de Colom, 66, planta tercera, de la ciutat de València, o a les oficines PROP d'Alacant (Torre de la Generalitat - rambla Méndez Núñez, 41); de Castelló (Germans Bou - avinguda Germans Bou, 47), o de València (Colom - carrer de Colom, 80).  
Les persones físiques beneficiàries de la subvenció no tindran obligació de presentar la documentació acreditativa de trobar-se al corrent de les seues obligacions tributàries i de Seguretat Social, d'acord amb el que preveu l'apartat 3 de l'article 18 de l'orde Orde 3/ 2010, de 6 abril.  
Vuité  
Contra la present resolució, que posa fi a la via administrativa, es podrà interposar, potestativament recurs de reposició davant del mateix òrgan que l'ha dictada, en el termini d'un mes, comptador des de l'endemà de la seua publicació; o bé directament recurs contenciós administratiu davant de la Sala Contenciosa Administratiu del Tribunal Superior de Justícia de la Comunitat Valenciana, en el termini de dos mesos, comptadors des de l'endemà de la seua publicació, de conformitat amb el que disposa l'article 46 de la Llei 29/1998, de 13 de juliol, reguladora de la Jurisdicció Contenciosa Administrativa, sense perjudici que puguen interposar-ne qualsevol altre que s'estime adient.  
València, 7 de juliol de 2010.- La consellera de Justícia i Administracions Públiques: Paula Sánchez de León Guardiola.  
Annex I  
  
Annex II  
  
Annex III  
  
  
  
  
